b'\n_START_ARTICLE_\nCastropola\n_START_PARAGRAPH_\nCastropola (de Castropola), pulska patricijska obitelj. Ova srednjovjekovna obitelj, prema nekim pisanim dokumentima, potjecala je od poznate anti\xc4\x8dke obitelji Sergijevaca. Naime, nakon \xc5\xa1to je srednjovjekovna mo\xc4\x87na obitelj Sergijevaca dobila od oglejskog patrijarha u feud Pulu (Castrum Polae), promijenili su obiteljski naziv u Castropola (de Castropola)._NEWLINE_Sjedi\xc5\xa1te ove obitelji nalazilo se na sredi\xc5\xa1njem pulskom bre\xc5\xbeuljku na kojem se nalazio pulski kastrum (lat. Castrum Polae), a na \xc4\x8dijem se mjestu danas nalazi mleta\xc4\x8dki Ka\xc5\xa1tel._NEWLINE_Ova \xc5\xa1tovana pulska plemi\xc4\x87ka obitelj podarila je i nekoliko izdanaka koji su upravljali Pulom u srednjem vijeku. O njihovoj mo\xc4\x87i svjedo\xc4\x8di i \xc4\x8dinjenica kako su svojedobno u crkvi sv. Franje imali privatnu kapelicu obitelji Castropola._NEWLINE_Danas njihovo ime nosi ulica koja kru\xc5\xbeno prolazi podno pulskog Ka\xc5\xa1tela.'